Kry só Melinda Bam se bolla | SARIE
Melinda Bam se hoë bolla werk ook perfek vir die winter FOTO: Instagram @melindabam
'n Hoë bolla is een van ons gunsteling-haarstyle, want dis vinnig en maklik en lyk boonop stylvol. SARIE se skoonheidspan wys jou hoe.
Ons hou baie van die voormalige Mej. SA Melinda Bam se haarstyl vandag. Sy het dié foto van haarself en 'n leeuwelpie op haar Instagram-profiel gedeel.
Melinda is deesdae 'n Pasella-aanbeider én sy trou een van die dae. Lees hier wat sy daaroor sê.
Melinda Bam se pragtige verlowingsfoto's
Kry jou perfekte bolla só
Met die hulp van 'n spesiale scrunchie (R60 by Forever New) kan jy die perfekte bolla binne vyf minute kry!
Sit jou scrunchie of kous bo-oor jou rekkie waarmee jy die poniestert gemaak het (sien foto) en sprei jou hare nou rondom die kous of scrunchie sodat jou geheime hulpmiddel nie gesien kan word nie.
Vou die punte van jou hare bymekaar en rol dit rondom en onder jou bolla in. Sit 'n rekkie om jou bolla om dit in plek te hou. Spuit met haarsproei. Vir 'n meer informele, gemaklike voorkoms kan jy bietjie hare uittrek en jou bolla losserig vasmaak, terwyl 'n stywe bolla met al jou hare in plek ideaal is vir 'n deftiger geleentheid.